
ΝΟΜΟΣ ΥΠΆΡ1Θ. 1835 

Σύσταση Υπουργείου Τουρισμού και ρύθμιση θεμάτων δημόσιας 

διοίκησης · 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομέ τον ακόλουθο νόμο που ψήφισε η Βουλή: 

Αρθρο 1 

Σύσταση Υπουργείου 

Συνιστάται Υπουργείο Τουρισμού. Με Απόφαση του Πρωθυπουρ¬ 
γού, που δημοσιεύεται στην Εφημερίδα της Κυβερνήσεως, καθο¬ 
ρίζεται η σειρά τάξης του Υπουργείου αυτού. 

Άρθρο 2 

Αρμοδιότητες 

1 .α) Στο Υπουργείο Τουρισμού ανήκει ο σχεδιασμός και η άσκη¬ 
ση πολιτικής στον τομέα του τουρισμού και των αερομεταφορών, 
η εποπτεία κάθε δραστηριότητας που αφορά τους τομείς αυτούς 
και η εναρμόνιση της πολιτικής των αερομεταφορών με την πολι¬ 
τική τουριστικής ανάπτυξης. 

β) Οι αρμοδιότητες του Υπουργείου καθορίζονται λεπτομερώς με 
τα προεδρικά διατάγματα της παραγρ. 4 του άρθρου 24 του ν. 
1558/1985 (ΦΕΚ 137). 

2. Το Υπουργείο Τουρισμού εποπτεύει, συντονίζει και υποστη¬ 
ρίζει τα παρακάτω νομικά πρόσωπα; 
α) Από τον τομέα του τουρισμού: 
αα) Τον Ελληνικό Οργανισμό Τουρισμού (Ε.Ο.Τ.) 
ββ) Τη Σχολή Τουριστικών Επαγγελμάτων, 
γγ) Το Ξενοδοχειακό Επιμελητήριο της Ελλάδος (Ξ.Ε.Ε.) 
δδ) Τις εταιρίες στις οποίες ο Ε.Ο.Τ. είναι αποκλειστικός ή κύριος 
μέτοχος. 

Άρθρο 3 

Οργάνωση και στελέχωση 

1. Ο οργανισμός του Υπουργείου Τουρισμού καταρτίζεται και 
εγκρίνεται σύμφωνα με τις κείμενες διατάξεις. 

2. Η στελέχωση του Υπουργείου Τουρισμού γίνεται με πρόσληψη 
προσωπικού, σύμφωνα με τις κείμενες διατάξεις. 

3. Οι διατάξεις του άρθρου 20 του ν. 1735/1987 (ΦΕΚ 195) για 
μετατάξεις και μεταφορά προσωπικού ισχύουν ειδικά για το Υ¬ 
πουργείο Τουρισμού επί μία διετία από τη σύστασή του. 

4. Οι διατάξεις της παραγρ. 12 του άρθρου 20 του ν. 1735/1987 


ισχύουν και για μεταφορά προσωπικού στο Υπουργείο Τουρισμού 
από την Υπηρεσία Τουριστικών Εκδηλώσεων (Υ.Τ.Ε) του Ε.Ο.Τ. 

5. Για δύο έτη από τη δημοσίευση του νόμου αυτού επιτρέπε¬ 
ται η απόσπαση υπαλλήλων κάθε κατηγορίας από υπουργεία, δη¬ 
μόσιες υπηρεσίες, ν.π.δ.δ., Ο.Τ.Α. και δημόσιους φορείς των 
περιπτώσεων γ’, ε', στ'και ζ της παραγρ. 6 του άρθρου 1 του ν. 
1256/1982, ύστερα από αίτηση του ενδιαφερομένου και με ανάλο¬ 
γη εφαρμογή των διατάξεων της παραγρ. 3, των δύο τελευταίων 
εδαφίων της παραγρ. 6 και των παραγρ. 7,8 και 9 του άρθρου 25 
του V. 1586/1986 (ΦΕΚ 37). Κατά παρέκκλιση από τις κείμενες δια¬ 
τάξεις, η απόσπαση των υπαλλήλων αυτών ισχύει για μία τριετία, 
η οποία μπορεί να παρατείνεται για μία ακόμη τριετία. Κατά πα¬ 
ρέκκλιση επίσης από τις κείμενες διατάξεις, οι αποσπώμενοι υ¬ 
πάλληλοι, με εξαίοεση εκείνους που υπηρετούν με σύμβαση 
ιδιωτικού δικαίου, μπορεί να τοποθετούνται ως προϊστάμενοι διευ¬ 
θύνσεων, τμημάτων και αυτοτελών γραφείων στο Υπουργείο Του¬ 
ρισμού. Η αρχική τοποθέτηση ενεργείται με απόφαση του 
Υπουργού Τουρισμού, ύστερα από γνώμη του υπηρεσιακού συμ¬ 
βουλίου. 

6. Μέχρι να συσταθεί υπηρεσιακό συμβούλιο στο νέο Υπουρ¬ 
γείο, τις αρμοδιότητές του ασκεί προσωρινό πενταμελές υπηρε¬ 
σιακό συμβούλιο, το οποίο συγκροτείται με απόφαση του 
Υπουργού Τουρισμού και αποτελείται κατά τα δύο τρίτα από μό¬ 
νιμους δημόσιους υπάλληλους. 

Άρθρο 4 

Δημοσιονομικά θέματα 

Μέχρι τη λήξη του οικείου οικονομικού έτους η δαπάνη μισθο¬ 
δοσίας και άλλων βαρών των μετατασσόμενων υπαλλήλων και του 
μεταφερόμενου προσωπικού εξακολουθεί να βαρύνει τον προϋ¬ 
πολογισμό του φορέα από τον οποίο προέρχονται. 

Άρθρο 5 

Ίδρυση Κέντρου Ερευνών για θέματα ισότητας 

1. Με προεδρικό διάταγμα, που εκδίδεται ύστερα από πρότα¬ 
ση του Υπουργού Προεδρίας της Κυβέρνησης, μπορεί να συστα¬ 
θεί νομικό πρόσωπο ιδιωτικού δικαίου που θα υπάγεται στην 
εποπτεία του Υπουργείου Προεδρίας της Κυβέρνησης με έδρα την 
Αθήνα. Κύριος σκοπός αυτού του κέντρου θα είναι ο συντονισμός, 
η προαγωγή και η εκτέλεση της έρευνας σε θέματα ισότητας των 
δύο φύλων. 

Ειδικότερα το Κέντρο Ερευνών για θέματα ισότητας; 

. α) αναλαμβάνει την πραγματοποίηση μελετών σε θέματα ι- 

σότητας, 

β) αναλαμβάνει την οργάνοαση και εκτέλεση διαφόρων προγραμ¬ 
μάτων, τα οποία σκοπό έχουν την επιμόρφωση και επαγγελματι¬ 
κή κατάρτιση των γυναικών, 

γ) συλλέγει και αξιοποιεί επιστημονικές πληροφορίες σε θέμα¬ 
τα ισότητας και συνεργάζεται με διεθνείς οργανισμούς και οργα¬ 
νώσεις, καθώς και με εκπαιδευτικά, επιστημονικά και ερευνητικά 
ιδρύματα της ημεδαπής ή αλλοδαπής που έχουν συναφείς με αυ¬ 
τό σκοπούς, 

δ) διοργανώνει διεθνείς συναντήσεις, συνδιασκέψεις, συνέδρια 
για την προαγωγή της έρευνας σε θέματα ισότητας και εκτελέί 
σεμινάρια και διαλέξεις τα οποία αποσκοπούν στην ενημέρωση 
του κοινού. 

Η ενημέρωση του κοινού πραγματοποιείται επίσης με την έκ¬ 
δοση και δημοσίευτπη των ερευνών-μελετών που πραγματοποιεί 
το Κέντρο, καθώς Και με την έκδοση και διακίνηση άλλων, σχετι¬ 
κών με την έρευνα σε θέματα ισότητας, εντύπων. 

2. Πόροι του Κέντρου είναι: 

α) η τακτική επιχορήγηση που εγγράφεται κατ'έτος στον προϋ¬ 
πολογισμό του Υπουργείου Προεδρίας της Κυβέρνησης, 
β) πρόσθετη κατ'έτος επιχορήγηση από το πρόγραμμα δημό¬ 
σιων επενδύσεων του Υπουργείου Προεδρίας της Κυβέρνησης ή 
άλλο φορέα, 

γ) έσοδα από την παροχή υπηρεσιών στο Δημόσιο, σε νομικά 
πρόσωπα δημοσίου ή ιδιωτικού δικαίου και ιδιώτες, 
δ) έσοδα από την εκμετάλλευση της περιουσίας του, 
ε) έσοδα από το Ε·υρωπαϊκό Κοινωνικό Ταμείο της Ε.Ο.Κ., 
στ) δωρεές, κληρονομιές, κληροδοσίες και κάθε είδους επιχορη¬ 
γήσεις προς αυτό, 

ζ) έσοδα από οποιαδήποτε άλλη πηγή. 

3. Όργανα διοίκτ)σης του Κέντρου είναι: 
α) το διοικητικό συμβούλιο 

β) η εκτελεστική επιτροπή και 
γ) ο γενικός διευθυντής. 

4. Με κανονισμό Οργανωτικής διάρθρωσης και λειτουργίας, που 
εκδίδεται με απόφαση τομ Υπουργού Προεδρίας της Κυβέρνησης 
ύστερα από πρόταστι του διοικητικού συμβουλίου του Κέντρου, 
καθορίζονται η οργάνωση, διάρθρωση, στελέχωση και λειτουρ¬ 
γία των υπηρεσιών του Κέντρου, καθώς και κάθε λεπτομέρεια πάυ 
έχει σχέση με το προσωπικό του. 

Άρθρο β 

Με απόφαση του Υπουργού Προεδρίας της Κυβέρνησης, που 
εκδίδεται ύστερα από πρόταση της Γενικής Γραμματείας Ισότη¬ 
τας των Φύλων, μπορεί να επιχορηγούνται γυναικείες μαζικές ορ¬ 
γανώσεις με πανελλήνιο κύρος, νομικά πρόσωπα δημοσίου ή 
ιδιωτικού δικαίου, των οποίων αντικείμενο είναι η έρευνα και η 
μελέτη γυναικείων προβλημάτων και θεμάτων ισότητας των φύ¬ 
λων, δήμων και κοινοτήτων για την προώθηση των γυναικείων το¬ 
πικών θεμάτων. 

Οι επιχορηγήσεις υπόκεινται στο διαχειριστικό έλεγχο που ε- 
νεργείται από την Επιθεώρηση Δημοσίων Διαχειρίσεων. 

Με την ολοκλήρωστι του σκοπού για τον οποίο δόθηκε η επιχο¬ 
ρήγηση, ο δικαιούχος υποβάλλει υποχρεωτικά στη Γενική Γραμ- 
ματεία Ισότητας των Φύλων του Υπουργείου Προεδρίας της 
Κυβέρνησης, μέσα σε χρονικό διάστημα δύο (2) μηνών από τη λή¬ 
ξη του οικονομικού έτους για το οποίο δόθηκε η επιχορήγηση, α¬ 
πολογισμό για το ποαό που εισέπραξε. 

Άρθρο 7 

Το άρθρο 1 του ν. 1414/1984 αντικαθίσταται ως εξής: 

«Άρθρο 1 
Πεδίο εφαρμογής 

Οι διατάξεις του νόμου αυτού εφαρμόζονται στους εργαζόμε¬ 
νους με σχέση εξαρτημένης εργασίας ιδιωτικού δικαίου, με σύμ¬ 


βαση παροχής ανεξάρτητων υπηρεσιών και σε όσους ασκούν 
ελευθέρια επαγγέλματα». 

Άρθρο 8 

1. Σε θέσεις γενικών γραμματέων υπουργείων, γενικών γραμ¬ 
ματέων προϊσταμένων γενικών γραμματειών και ειδικών γραμμα¬ 
τέων επιτρέπεται ο διορισμός υπαλλήλων και λειτουργών (ιατρών, 
δικηγόρων κ.λπ.) του κατά το άρθρο 1 του ν. 1258/1982 (ΦΕΚ 85) 
δημόσιου τομέα στον οποίο υπηρετούν, ανεξάρτητα από τη σχέ¬ 
ση με την οποία υπηρετούν σ’αυτόν. Ο χρόνος υπηρεσίας τους 
που διανύεται στις θέσεις αυτές λογίζεται για όλες τις συνέπειες 
<ι>ς πραγματική υπηρεσία στην οργανική τους θέση. Σε περίπτιο- 
ση αποχώρησής τους από τη θέση του γενικού γραμματέα υπουρ¬ 
γείου, γενικού γραμματέα προϊσταμένου γενικής γραμματείας ή 
ειδικού γραμματέα, επανέρχονται αυτοδικαίως στη θέση πού κα¬ 
τείχαν πριν από το διορισμό τους. Αν η θέση αυτή δεν είναι κενή, 
θεωρούνται ότι κατέχουν ομοιόβαθμη προσωρινή θέση του κλά¬ 
δου τους, που συνιστάται αυτοδικαίως και καταργείται επίσης αυ¬ 
τοδικαίως, όταν αποχωρήσουν από την υπηρεσία. 

2. Σε θέσεις της παραγράφου 1 επιτρέπεται, κατά παρέκκλιση 
από τις διατάξεις του άρθρου 1 του ν. 1256/1982, να διορίζονται 
συνταξιούχοι του κατά την παράγραφο 6 του ίδιου άρθρου και νό¬ 
μου δημόσιου τομέα. Ως προς το ανώτατο όριο των απολαβών τους 
εφαρμόζονται οι διατάξεις του άρθρου 6 του ίδιου νόμου, όπως 
αντικαταστάθηκαν με το άρθρο 33 του ν. 1326/1983 (ΦΕΚ 19). 

3. Οι παραπάνω διατάξεις εφαρμόζονται αναδρομικά και για ό¬ 
σους διορίστηκαν στις θέσεις αυτές από την 25.2.1982. 

Άρθρο 9 

1. Για το προσωπικό νομικών προσώπων ιδιωτικού δικαίου, που 
μετά την ισχύ του ν. 1256/1982 μετατρέπονται σε νομικά πρόσω¬ 
πα δημοσίου δικαίου, η από την παρ. 1 του άρθρου 16 του ν. 
1256/1982 προβλεπόμενη δήλωση επιλογής υποβάλλεται μέσα σε 
έξι (6) μήνες από τότε που το κάθε νομικό πρόσωπο της ανωτέρω 
κατηγορίας υπάγεται στις διατάξεις του ν. 1256/1982. Οι διατά¬ 
ξεις αυτές εφαρμόζονται και για το προσωπικό νομικών προσώ¬ 
πων ιδιωτικού δικαίου, που μετατράπηκαν σε ν.π.δ.δ. πριν τη 
δημοσίευση του παρόντος, υπό την προϋπόθεση ότι η παραπάνω 
δήλωση επιλογής θα υποβληθεί μέσα σε έξι (6) μήνες από τη δη¬ 
μοσίευση του νόμου αυτού. 

2. Δηλώσεις επιλογής, που υποβλήθηκαν μετά την πάροδο της 
προβλεπόμενης από τις διατάξεις της παρ. 1 του άρθρου 16 του 
V. 1256/1982 προθεσμίας, ως και της τασσομένης από την προη¬ 
γούμενη παράγραφο, μέχρι και τη δημοσίευση του παρόντος, λο¬ 
γίζεται ότι υποβλήθηκαν εμπρόθεσμα. 

3. Υπουργικές αποφάσεις που έχουν εκδοθεί κατ'εφαρμογή των 
διατάξεων της παρ. 4 του άρθρου 1 του ν. 1256/1982, για τον κα¬ 
θορισμό όρων και προϋποθέσεων, του άρθρου 13 του ν. 1268/1982, 
του π.δ. 459/1983 και της Β2/5305/7.9.1983 (ΦΕΚ 523 Β’) κοινής α¬ 
πόφασης των Υπουργών Προεδρίας της Κυβέρνησης, Οικονομι¬ 
κών και Εθνικής Παιδείας και θρησκευμάτων για την παροχή 
άδειας κατοχής δεύτερης θέσης ή απασχόλησης, ισχύουν από την 
ημέρα που ο λειτουργός, υπάλληλος ή μισθωτός ανέλαβε υπηρε¬ 
σία στη θέση ή απασχόληση για την οποία εκδόθηκε η απόφαση 
ή παρασχέθηκε η άδεια, ανεξάρτητα από το χρόνο που δημοσιεύ¬ 
τηκαν στην Εφημερίδα της Κυβερνήσεως. Υπουργικές αποφάσεις, 
που εκδίδονται δυνάμει των διατάξεων του άρθρου 13 του ν. 
1268/1982, του π.δ. 459/1983 και της Β2/5305/7.9.1987 (ΦΕΚ 523/Β) 
κοινής υπουργικής απόφασης, ισχύουν αναδρομικά από την ημέ¬ 
ρα ανάληψης των καθηκόντων της δεύτερης θέσης ή της έναρ¬ 
ξης της δεύτερης απασχόλησης, εφ’όσον είχε προηγηθεί η 
υποβολή αίτησης χορήγησης της σχετικής άδειας, αλλιώς απά την 
ημέρα υποβολής της αίτησης. 

Αποφάσεις, που εκδίδονται δυνάμει των διατάξεων της παρ. 4 
του άρθρου 1 του ν. 1256/1982, ισχύουν αναδρομικά όχι όμως πέ- 

ραν ίων 4 μηνών πριν τη δημοσίευσή τους στην Εφημερίδα της 
Κυβερνήσεως. , 

4. Για τα μέλη Δ.Ε.Π. των Α.Ε.Ι., που σύμφωνα με τις διατάξεις 
του άρθρου 2 του ν. 1388/1983 έχουν διοριστεί στις προβλεπάμε- 
νες απά τις διατάξεις αυτές θέσεις, δεν απαιτείται η από τις δια¬ 
τάξεις του άρθρου 17 του ν. 1268/1982 προβλεπόμενη άδεια. 

5. Υπουργικές αποφάσεις ανάθεσης καθηκόντων του Εθνικού 
Κέντρου Δημόσιας Διοίκησης σε καθηγητές Τ.Ε.Ι., που έγιναν με 
τις διατάξεις του ν. 1388/1983 (ΦΕΚ 113) μετά την ισχύ του ν. 
1404/1983 (ΦΕΚ 173), θεωρούνται έγκυρες. 

Άρθρο 10 . 

1. Κυρώνεται και έχει ισχύ νόμου από τότε που εκδόθηκε η κοι¬ 
νή απόφαση των Υπουργών Προεδρίας της Κυβέρνησης και Οι¬ 
κονομικών αριθ. ΔΙΚΠΡ/Φ24/4/574/15-1-1988 «Ρύθμιση θεμάτων 
προσωπικσύ των νομαρχιακών και διανομαρχιακών υπηρεσιών των 
υπουργείων» (ΦΕΚ 15/26-1-1988, τεύχος Β ), που έχει ως εξής: 

«ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις των ν. 1586/1986 (ΦΕΚ 37) και 1735/1987 (ΦΕΚ 
195). 

2. Την επείγουσα ανάγκη ρύθμισης ορισμένων θεμάτων του προ¬ 
σωπικού των νομαρχιακού και διανομαρχιακού επιπέδου υπηρε¬ 
σιών των υπουργείων, αποφασίζουμε: 

Άρθρο 1. 

Οι'διατάξεις των άρθρων 9,10,11 παρ. 2 και 4 έως 9,12 και 13 
του V. 1586/1986 εφαρμόζονται για τις νομαρχιακού και διανομαρ- 
χιακού επιπέδου υπηρεσίες των υπουργείων ταυτόχρονα με την 
εφαρμογή των διατάξεων αυτών στις κεντρικές υπηρεσίες των υ¬ 
πουργείων. 

Άρθρο 2. 

1. Στις περιπτώσεις ενοποίησης νομαρχιακών υπηρεσιών δια¬ 
φορετικών υπουργείων σε ενιαία οργανική μονάδα, το υπηρεσια¬ 
κό συμβούλιο που είναι αρμόδιο να επιλέξει τον προϊστάμενο 
αυτής και των υποκειμένων σ'αυτή οργανικών μονάδων ορίζεται 
με απόφαση του Υπουργού Προεδρίας της Κυβέρνησης. 

Το υπηρεσιακό αυτό συμβούλιο κρίνει και συγκρίνει τους υπαλ¬ 
λήλους που υπηρετούν στις ενοποιούμενες υπηρεσίες και έχουν 
τις προϋποθέσεις του άρθρου 9 του ν. 1586/1986. Στο υπηρεσιακό 
αυτό συμβούλιο συμμετέχει και από ένας διευθυντής μέλος υπη¬ 
ρεσιακού συμβουλίου καθενός από τα λοιπά υπουργεία των ο¬ 
ποίων υπάλληλοι κρίνονται. 

2. Οι προϊστάμενοι των διευθύνσεων υποστήριξης (διοικητικής 
και οικονομικής, προγραμματισμού και ανάπτυξης, πληροφόρη¬ 
σης και επικοινωνίας) της νομαρχίας και οι προϊστάμενοι των τμη¬ 
μάτων των διευθύνσεων αυτών ορίζονται με απόφαση του οικείου 
νομάρχη από τους υπηρετούντες στη νομαρχία υπαλλήλους. Στους 
ανωτέρω καταβάλλεται το επίδομα του άρθρου 12 ν. 1586/1986. 
Ως προϊστάμενοι της Διεύθυνσης Προγραμματισμού και Ανάπτυ¬ 
ξης και των τμημάτων της μπορούν να τοποθετηθούν και υπάλ¬ 
ληλοι του Υπουργείου Εθνικής Οικονομίας που αναφέρονται στην 
παρ. 6 του άρθρου 25 ν. 1735/1987, οι οποίοι υπηρετούν στην οι¬ 
κεία νομαρχία με σύμβαση εργασίας ιδιωτικού δικαίου. Οι προϊ¬ 
στάμενοι αυτοί λαμβάνουν το επίδομα του άρθρου 12 του ν. 
1586/1986. 

' 3. Οι προϊστάμενοι που επιλέγονται ή ορίζονται στις πιο πάνω 
περιπτώσεις διανύούν το απολειπόμενο της τριετούς θητείας χρο¬ 
νικό διάστημα. 


Άρθρο 3 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως και να κυρωθεί με νόμο. 

Αθήνα, 15 Ιανουαρίου 1988 

ΟΙ ΥΠΟΥΡΓΟΙ 

! 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΠ. ΚΑΚΛΑΜΑΝΗΣ Δ. ΤΣΟΒΟΛΑΣ» 

2. Το τρίτο εδάφιο τής παρ.2 του άρθρου 2 της ανωτέρω από¬ 
φασης αντικαθίσταται, από τότε που ίσχυσε, ως εξής: 

«Ως προϊστάμενοι της διεύθυνσης προγραμματισμού και ανά¬ 
πτυξης και των τμημάτων της μπορούν να τοποθετηθούν και οι 
υπάλληλοι του Υπουργείου Εθνικής Οικονομίας που αναφέρονται 
στην παρ.6 του άρθρου 25 του ν.1735/1987, καθώς και οι υπάλλη¬ 
λοι άλλων νομαρχιακών υπηρεσιών υπουργείων, οι οποίοι υπηρε¬ 
τούν στην οικεία νομαρχία με σύμβαση εργασίας ιδιωτικού δικαίου, 
εφ’όσον κατά την αρχική πρόσληψή τους συγκέντρωναν τα τυπι¬ 
κά προσόντα διορισμού σε θέσεις της κατηγορίας Π Ε». 

Άρθρο 11 

Κυρώνεται και έχει ισχύ νόμου από τότε που εκδόθηκε η κοινή 
απόφαση των Υπουργών Προεδρίας της Κυβέρνησης, Εσωτερι¬ 
κών και Οικονομικών αριθμ. ΔΙΠΙΔ/Φ. 42/37/10112/20.10.88 (ΦΕΚ 
793/2.11.88/τ. Β), που έχει ως εξής: 

«Ρύθμισή θεμάτων προσωπικού ιδιωτικού δικαίου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΣΩΤΕΡΙΚΩΝ 
και ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν.1735/87 (ΦΕΚ 195 Α) «Προσλήψεις στο δη¬ 
μόσιο τομέα κ.λπ.». 

2. Την επείγουσα ανάγκη ρύθμισης ορισμένων θεμάτων προσω¬ 
πικού με σχέση εργασίας ιδιωτικού δικαίου ή με σύμβαση μίσθω¬ 
σης έργου, αποφασίζουμε: 

Άρθρο 1 

1. Με την απόφαση της παραγράφου 1 του άρθρου 15 του 
ν.1735/87 μπορεί κατ’εξαίρεση να εγκρίνεται και σύμβαση μίσθω¬ 
σης έργου που έγινε πριν από την έκδοση της πιο πάνω απόφα¬ 
σης, εφ’όσον πρόκειται για ανάθεση έργου με απρόβλεπτο και 
επείγοντα χαρακτήρα μικροπρόθεσμης διάρκειας μέχρι και πέ - 
ντε (5) εργασίμων ημερών. Το απρόβλεπτο και επείγον της ανά¬ 
γκης διαπιστώνεται πριν από την ανάθεση του συγκεκριμένου έρ¬ 
γου με πράξη του Υπουργού Προεδρίας της Κυβέρνησης. 

2. Το πρώτο εδάφιο της παρ.2 του άρθρου 15 του ν.1735/87 α - 
ντικαθίσταται ως εξής: 

«Σε κάθε σύμβαση μίσθωσης έργου περιλαμβάνεται απαραίτη¬ 
τα ότι ο ανάδοχος εισπράττει την αμοιβή με βάση το προβλεπό- 
μενο από τις ισχύουσες διατάξεις του Κώδικα Φορολογικών 
Στοιχείων (Κ.Φ.Σ.) φορολογικό στοιχείο, καθώς καΓότι δεν υπάρ¬ 
χει υποχρέωση για ασφάλιση του αναδόχου ρε φορέα κύριας ή 
επικουρικής ασφάλισης». 

3. Στην παράγραφο 3 του άρθρου 13 του ν.1735/87 προστίθεται 

εδάφιο, ως εξής: ' ι 

«Ειδικές διατάξεις που προβλέπουν την πρόσληψη αλλοδαπού 
προσωπικού δεν θίγονται». 

4. Υποθέσεις μισθωτών του δημοσίου και των νομικών προσώ¬ 
πων δημοσίου δικαίου κατ'εφαρμογή των παραγράφων 2 και 3 του 
άρθρου 1 της κοινής υπουργικής απόφασης αριθμ. ΔΙΠΙΔ/Φ. 

42/24/11440/31.12.1986 (ΦΕΚ 921/8/31.12.86) που κυρώθηκε με το 
άρθρο 25 του ν.173!5/87, εφ’όσον εξακολουθούν να είναι εκκρεμείς 
κατά τη δημοσίευση της απόφασης αυτής, μπορεί να ολοκληρώ¬ 
νονται και μετά τη δημοσίευσή της και πάντως όχι πέρα από την 
31 Ιανουάριου 1989. 

Άρθρο 2 

Η απόφαση αυτή να δημοσιευθεί στην Εφημερίδα της Κυβερ- 
νήσεως και να κυρωθεί με νόμο. 

Αθήνα, 20 Οκτωβρίου 1988 
ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ 

Α.ΚΑΚΛΑΜΑΝΗΣ , Α.ΤΣΟΧΑΤΖΟΠΟΥΛΟΣ 

ΟΙΚΟΝΟΜΙΚΩΝ 
Δ.ΤΣΟΒΟΛΑΣ» 

Άρθρο 12 

1. Συμβάσεις εργασίας ιδιωτικού δικαίου ορισμένου χρόνου του 
Δημοσίου, των Ν.Π.Δ.Δ. και των Ο.Τ.Α. για κάλυψη α) εποχιακών 
ή περιοδικών αναγκών, β) πρόσκαιρων αναγκών και γ) απρόβλε¬ 
πτων και επειγουσών αναγκών μπορεί, με απόφαση του οικείου 
υπουργού και του Υπουργού Προεδρίας της Κυβέρνησης, εφ'ό- 
σον οι ανάγκες της υπηρεσίας για τις οποίες προσλήφθηκαν συ¬ 
νεχίζονται, μετά από πρόταση του αρμόδιου οργάνου του κατά 
περίπτωση οικείου φορέα και εφ’όσον υπάρχουν οι αναγκαίες πι¬ 
στώσεις, να παρατείνονται για χρονικό διάστημα μέχρι πέντε (5) 
μηνών, ενός (1) έτους κάι οκτώ (8) μηνών αντιστοίχως από τη λή¬ 
ξη τους και πάντως όχι πέραν του έτους από την ισχύ του νόμου 
αυτού. 

2. Συμβάσεις έργου του Δημοσίου, των Ν.Π.Δ.Δ. και των Ο.Τ.Α. 
μπορεί να ανανεώνονται, με απόφαση του οικείου υπουργού, μέ¬ 
χρι ίσο το πολύ χρόνο με τον προβλεπόμενο στις συμβάσεις αυ¬ 
τές, εφ’όσον οι ανάγκες της υπηρεσίας συνεχίζονται και πάντως 
όχι πέραν του έτους από την ισχύ του νόμου αυτού. 

3. Οι ανωτέρω διατάξεις εφαρμόζονται και για τις συμβάσεις 
εργασίας ή έργου που έληξαν μέχρι την έναρξη της ισχύος του 
νόμου αυτού και εφ’όσον συνεχίζεται ή η παροχή των υπηρεσιών 
ή η ύπαρξη των αναγκών για τις οποίες είχε γίνει η πρόσληψη. 

4. Μετά τη λήξη των συμβάσεων της παρ.1 εφαρμόζονται, όπου 
συντρέχει περίπτωση, οι διατάξεις της παρ.6 του άρθρου 13 του 
ν.1735/1987. 

Άρθρο 13 

Ρύθμιση θεμάτων υπηρεσιακής κατάστασης αποφοίτων Ε.Σ.Δ.Δ. 
που διορίζονται σε Ο.Τ.Α. 

Οι διατάξεις των παρ. 2,3,4,5,6,7,8 και 9 της κοινής υπουργι¬ 
κής απόφασης των Υπουργών Προεδρίας της Κυβέρνησης και Οι¬ 
κονομικών αριθμ. ΔΙΚΠΡ/Φ.24/24/β139/^.6.88 (ΦΕΚ 445/Β/29.6.88), 
που κυρώθηκε με το άρθρο 16 του ν.1810/1988 (ΦΕΚ 223), ισχύουν 
ανάλογα και για τους διοριζόμενους σε Ο.Τ.Α.. 

Άρθρο 14 

Κυρώνεται και έχει ισχύ νόμου από τότε που (σχυσε η απόφα¬ 
ση του Υπουργού Προεδρίας της Κυβέρνησης αριθμ. ΔΙΔΑΔ/Φ. 
80/89/785/12.1.89 (ΦΕΚ 21/17.1.89/τΒ’), που έχει ως εξής: 


«Ρύθμιση θεμάτων υπηρεσιακών συμβουλίων. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη : 

Ι.Τις διατάξεις 

α) Των άρθρων 14, 17 και 30 του ν.1586/1986 και 

β) Του άρθρου 23 του ν.1735/1987. 

2. Το αριθμ. 9/5.1.1989 έγγραφο της ΑΔΕΔΥ. 

3. Το γεγονός ότι: 

α) Σε ορισμένες υπηρεσίες δεν έχουν εκδοθεί οι οργανισμοί. 

β) Την 31.12.1988 έληξε η θητεία των μελών των υπηρεσιακών 
συμβουλίων. 

γ) Οι εκλογές για την ανάδειξη των εκπροσώπων των υπαλλή¬ 
λων στα υπηρεσιακά συμβούλια δεν θα έχουν ολοκληρωθεί πριν 
από το Μάρτιο του 1989 και 

δ) Το κόστος της διαδικασίας των εκλογών που έχουν ήδη αρ¬ 
χίσει για την ανάδειξη των εκπροσώπων στα υπηρεσιακά συμβού¬ 
λια των υπουργείων και των μεγάλων Ν.Π.Δ.Δ., που δεν έχουν 
εκδώσει οργανισμό, είναι μεγάλο, αποφασίζουμε:... 

1. Προκειμένου. να καταστεί δυνατή η εκλογή των αιρετών εκ¬ 
προσώπων στα υπηρεσιακά συμβούλια των υπουργείων και 
Ν.Π.Δ.Δ. της περ. α του άρθρου 30 του ν.1586/1986, όπως τροπο¬ 
ποιήθηκε με το α’ εδάφιο της παρ.17 του άρθρου 23 του 
ν.1735/1987, που δεν έχουν εκδώσει ακόμη τους οργανισμούς τους, 
συκροτούνται μέσα σε ένα μήνα από τη δημοσίευση της απόφα¬ 
σης αυτής τα υπηρεσιακά συμβούλια του άρθρου 14 του 
ν.1586/1986. Μέχρι νά ορισθούν όλα τα μέλη των ανωτέρω υπη¬ 
ρεσιακών συμβουλίων εξακολουθούν να λειτουργούν τα κατά την 
31.12.1988 υπάρχοντα υπηρεσιακά συμβούλια. 

Τα ανωτέρω συμβούλια δεν μπορεί να προβούν σε επιλογή προϊ¬ 
σταμένων οργανικών μονάδων πριν εκδοθούν οι οικείοι οργα¬ 
νισμοί. 

Η θητεία όλων των μελών των ανωτέρω υπηρεσιακών συμβου¬ 
λίων, που συγκροτούνται με τις διατάξεις του άρθρου 14 του 
ν.1586/1986, λήγει την 31.12.1990. 

2. Διαδικασίες εκλογής των αιρετών μελών, που άρχισαν στις 
περιπτώσεις που δεν είχαν συγκροτηθεί υπηρεσιακά συμβούλια 
του άρθρου 14 του ν.1586/1986, είναι έγκυρες. 

Στις περιπτώσεις που οι σχετικές διαδικασίες δεν είχαν αρχί¬ 
σει, θα αρχίσουν από τη δημοσίευση της απόφασης σύστασης συ¬ 
γκρότησης του υπηρεσιακού συμβουλίου. 

Οι διατάξεις της απόφασης αριθμ. ΔΙΚΠΡ/Φ80/30/8703/19.9.1988 
(ΦΕΚ 684/8 ) για τον τρόπο, διαδικασία και προϋποθέσεις εκλο¬ 
γής των εκπροσώπων των υπαλλήλων στα υπηρεσιακά συμβού¬ 
λια του προσωπικού των δημοσίων υπηρεσιών και των ν.π.δ.δ., 
εφαρμόζονται στους μονίμους υπαλλήλους. 

3. Σε όσες υπηρεσίες έχουν συγκροτηθεί τα υπηρεσιακά συμ¬ 
βούλια του άρθρου 14 του ν. 1586/1986, παρατείνεται η θητεία των 
μελών των εκπροσώπων των υπαλλήλων μέχρι την εκλογή των 
αιρετών εκπροσώπων, σύμφωνα με την απόφαση ΑΠ 
ΔΙΚΠΡ/Φ80/30/8703/19.9.1988 (ΦΕΚ 684/Β’). Η θητεία όλων των με¬ 
λών των υπηρεσιακών συμβουλίων του άρθρου 14 του ν.1586/1986 
(αιρετών και μη) λήγει την 31.12.1990. 

4. Τα νοσηλευτικά ιδρύματα, που δημοσιοποιήθηκαν με τις δια¬ 
τάξεις του ν.1397/1983 και μέχρι τη δημοσίευση της απόφασης.αυ- 
τής δεν έχουν μόνιμο προσωπικό, μπορεί να συστήσουν και να 
συγκροτήσουν υπηρεσιακά συμβούλια με τις διατάξεις που ίσχυαν 
πριν από τη δημοσίευση του ν.1586/1986, τα οποία θα λειτουργή¬ 
σουν μέχρι να ορισθούν τα μέλη του υπηρεσιακού συμβουλίου σύμ¬ 
φωνα με τις διατάξεις του άρθρου 14 του ν. 1586/1986. 

5. Μέχρι να ορισθούν τα μέλη στα υπηρεσιακά συμβούλια αρ¬ 
μοδιότητας Υπουργείου Υγείας, Πρόνοιας και Κοινωνικών Ασφα¬ 
λίσεων, που συστήθηκαν με τις αποφάσεις Δ1γ/οικ.3692/11.10.1988 
και ΔΙγ/οικ. 33693/11.10.1988 (ΦΕΚ 768Β’/25.10.1988) του Υπουρ¬ 
γού Υγείας, Πρόνοιας και Κοινωνικών Ασφαλίσεων, εξακολουθούν 
να λειτουργούν τα κοινά υπηρεσιακά συμβούλια που λειτουργού- 

σαν κατά την 31.12.1988 για τα νομικά πρόσωπα που περιλαμβά¬ 
νονται στις ανωτέρω αποφάσεις (ΦΕΚ 768/8725.10.1988). 

6. Οι διατάξεις των παρ. 7 και 8 του άρθρου 14 του ν.158β/198β 
έχουν εφαρμογή και για τα υπηρεσιακά συμβούλια αρμοδιότητας 
του Υπουργείου Εθνικής Άμυνας. 

7. Η απόφαση αυτή ισχύει από την (29.12.1988) ημερομηνία δη¬ 
μοσίευσης της απόφασής μας αριθμ. ΔΙΔΑΔ/80/72/13952/23.12.1988 
(ΦΕΚ 925/Β'), η οποία ανακαλείται. 

Η απόφαση αυτή να δημοσιευθεί στην Εφημερίδα της Κυβερ- 
νήσεως και να κυρωθεί με νόμο. 

Αθήνα, 12 Ιανουαρίου 1989 
Ο ΥΠΟΥΡΓΟΣ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ» 

Άρθρο 15 

1. ό αριθμός των οργανικών θέσεων των επιμελητών δικαστη¬ 
ρίων των δικαστηρίων της χώρας και εισαγγελιών αυτών, καθώς 
και των κλητήρων των νομικών υπηρεσιών διοίκησης, αυξάνεται 
κατά δύο χιλιάδες πεντακόσιες εξήντα (2.560) θέσεις και σαρά - 
ντα (40) θέσεις αντίστοιχα. Ειδικότερα: 

α) Στο Συμβούλιο της Επικρατείας κατά είκοσι (20) θέσεις και 
ο συνολικός αριθμός τους ορίζεται σέ τριάντα (30) θέσεις. 

β) Στα πολιτικά και ποινικά δικαστήρια και εισαγγελίες αυτών 
κατά δύο χιλιάδες διακόσιες (2.200) θέσεις και ο συνολικός αριθ¬ 
μός τους ορίζεται σε δύο χιλιάδες επτακόσιες εξήντα (2.760) 
θέσεις. 

γ) Στα τακτικά διοικητικά δικαστήρια κατά τριακόσιες (300) θέ¬ 
σεις και ο συνολικός αριθμός τους ορίζεται σε τριακόσιες εξήντα 
έξι (366) θέσεις. 

δ) Στο Ελεγκτικό Συνέδριο κατά σαράντα (40) θέσεις και ο συ¬ 
νολικός αριθμός τους ορίζεται σε εβδομήντα (70) θέσεις. 

ε) Στις νομικές υπηρεσίες διοίκησης κατά σαράντα (40) θέσεις 
καιό συνολικός αριθμός τους ορίζεται σε πενήντα έξι (56) θέσεις. 

2. Οι συνιστώμενες υπό στοιχεία β', γ', δ’ και ε' θέσεις κατανέ- 
μόνται στα δικαστήρια και εισαγγελίες αυτών, καθώς και στις επί 
μέρους υπηρεσίες του Ελεγκτικού Συνεδρίου και των νομικών υ¬ 
πηρεσιών διοίκησης με απόφαση του Υπουργού Δικαιοσύνης, που 
δημοσιεύεται στην Εφημερίδα της Κυβερνήσεως. 

3. Η πλήρωση των θέσεων επιμελητών δικαστηρίων και κλητή¬ 
ρων, που συνιστώνται με την παρ.1 του παρόντος, γίνεται με επι¬ 
λογή από μία ή περισσότερες τριμελείς επιτροπές, ανάλογα με 
τον αριθμό των υποψηφίων, που συγκροτούνται με απόφαση του 
Υπουργού Δικαιοσύνης από' ένα δικαστικό λειτουργό με βαθμό 
προέδρου ή εισαγγελέα πρωτοδικών, ως πρόεδρο και δύο υπαλ¬ 
λήλους της κεντρικής υπηρεσίας του Υπουργείου Δικαιοσύνης ή 
της γραμματείας των δικαστηρίων με βαθμό Α’. 

Με την ίδια απόφαση ορίζεται η έδρα των επιτροπών, οι ανα¬ 
πληρωτές του προέδρου και των μελών, καθώς και οι γραμματείς 
των επιτροπών. 

Προκειμένου για τις θέσεις επιμελητών δικαστηρίων του Ελε- ' 
γκτικού Συνεδρίου, πρόεδρος της τριμελούς επιτροπής επιλογής 
με τον αναπληρωτή του ορίζεται, έπειτα από πρόταση του Προέ¬ 
δρου του Ελεγκτικού Συνεδρίου, πάρεδρος του Ελεγκτικού Συ¬ 
νεδρίου. 

Προκειμένου για τις θέσεις κλητήρων των νομικών υπηρεσιών 
διοίκησης, πρόεδρος της τριμελούς επιτροπής επιλογής με τον 
αναπληρωτή του ορίζεται, έπειτα από πρόταση του συντονιστή 
των νομικών υπηρεσιών διοίκησης, πάρεδρος των νομικών υπη¬ 
ρεσιών διοίκησης. 

Οι επιτροπές επιλέγουν με ελεύθερη κρίση τους καταλληλότε- ■ 
ρους για την άσκηση καθηκόντων των επιμελητών δικαστηρίων 
των δικαστικών υπηρεσιών της χώρας και των κλητήρων των νο¬ 
μικών υπηρεσιών διοίκησης. 

4. Η προκήρυξη των θέσεων αυτών γίνεται κατά υπηρεσία. Οι ■ 


υποψήφιοι έχουν δικαίωμα να υποβάλουν μία μόνο αίτηση και για 
μία υπηρεσία. 

Οι υποψήφιοι πρέπει να έχουν συμπληρώσει το εικοστό πρώτο 
έτος και να μην έχουν υπερβεί το τριακοστό έτος της ηλικίας τους. 

Ως ημέρα γεννήσεως λαμβάνεται η 1η Ιανουαρίου του επόμε¬ 
νου έτους γεννήσεως του υποψηφίου. 

Τυπικό προσόν διορισμού ορίζεται τουλάχιστον απολυτήριο τρι¬ 
ταξίου γυμνασίου. 

5. Οι διοριζόμενοι κατά τα άνω στις θέσεις επιμελητών δικαστη¬ 
ρίων και κλητήρων δεν μπορούν να μεταταγούν σε θέση ανώτε¬ 
ρης κατηγορίας πριν από τη συμπλήρωση δέκα ετών από την 
ημέρα του διορισμού τους. 

6. Από τις συνιστώμενες ως άνω θέσεις, ποσοστό θέσεων σε α¬ 
ναλογία πέντε (5) στις εκατό (100) καλύπτονται από άτομα, που 
προστατεύονται από τις διατάξεις του άρθρου 1 του ν. 1648/1986, 
με εξαίρεση τα αναφερόμενα στην παρ. 4 εδ. α’ του άρθρου αυτού. 

7. Η κατά το άρθρο 155 του Κώδικα Ποινικής Δικονομίας επίδο¬ 
ση των εγγράφων της ποινικής διαδικασίας και οι επιδόσεις που 
προβλέπονται στην παρ. 2 του άρθρου 56 του ν. 4125/1960, καθώς 
επίσης και οι επιδόσεις των εγγράφων, την επιμέλεια των οποίων 
έχει η Γραμματεία του Συμβουλίου της Επικρατείας και του Ελε¬ 
γκτικού Συνεδρίου, γίνονται από τον οικείο επιμελητή. Αν δεν υ¬ 
πάρχει επιμελητής ή είναι αδύνατη ή ιδιαίτερα δύσκολη η επίδο¬ 
ση από αυτόν, η επίδοση γίνεται από τον πρόεδρο ή το γραμματέα 
της κοινότητας ή από κοινοτικό φύλακα. 

Σε περίπτωση που είναι αδύνατη ή ιδιαίτερα δύσκολη η επίδο¬ 
ση από αυτούς, που αναφέρονται στο προηγούμενο εδάφιο, η ε¬ 
πίδοση των εγγράφων της ποινικής διαδικασίας μπορεί να γίνει 
και από αστυνομικό όργανο, ύστερα όμως από παραγγελία του 
αρμόδιου εισαγγελέα. 

Άρθρο 16 

1. Το Εθνικό θέατρο (Ε.Θ.), το Κρατικό θέατρο Βορείου Ελλά¬ 
δος (Κ.Θ.Β.Ε.), η Κρατική Ορχήστρα Αθηνών (Κ.Ο.Α.), η Κρατική 
Ορχήστρα Θεσσαλονίκης (Κ.Ο.Θ.) και η Εθνική Λυρική Σκηνή 
(Ε.Λ.Σ.) μπορούν με απόφαση του οικείου οργάνου και χωρίς άλ¬ 
λη διαδικασία να προσλαμβάνουν με σύμβαση μίσθύίσης έργου 
ή εργασίας, κατά περίπτωση, έλληνες ή ξένους καλλιτέχνες ή καλ¬ 
λιτεχνικά συγκροτήματα, για συγκεκριμένο αριθμά εμφανίσεων. ’ 
Επίσης μπορούν να προσλαμβάνουν με την ίδια σχέση και την ί¬ 
δια διαδικασία άλλους καλλιτεχνικούς συντελεστές (όπως σκηνο¬ 
θέτες και βοηθούς σκηνοθέτες, σκηνογράφους, διευθυντές 
χορωδίας, χορογράφους, ζωγράφους, γλύπτες, μουσικολόγους, 
μουσικούς εκγυμναστές, υποβολείς, κομπάρσους, επιμελητές προ¬ 
γραμμάτων) για τις ανάγκες παρουσίασης ορισμένου έργου ή για 
ορισμένες παραστάσεις. 

2. Η αμοιβή και οι λοιποί όροι συνεργασίας καθορίζονται από 
τις συλλογικές συμβάσεις εργασίας. Αν δεν υπάρχουν συλλογι¬ 
κές συμβάσεις ή ειδικές διατάξεις ή όταν πρόκειται για συμβά¬ 
σεις έργου, τα παραπάνω ρυθμίζονται με απόφαση του Δ.Σ.. Οι 
σχετικές συμβάσεις λύονται αυτοδικαίως και δεν ανανεώνονται 
μετά το τέλος των εμφανίσεων, των παραστάσεων ή του ορισμέ¬ 
νου έργου. 

3. Η πρόσληψη του καλλιτεχνικού προσωπικού με σύμβαση ερ¬ 
γασίας ιδιωτικού δικαίου ορισμένου χρόνου, που προβλέπεται από 
τις κείμενες διατάξεις, γίνεται στους καλλιτεχνικούς οργανισμούς 
της παρ.1 ύστερα από επιλογή που ενεργείται από τριμελή επι¬ 
τροπή, την οποία συγκροτεί το Δ.Σ., με πρόεδρο το διευθυντή. Προ¬ 
κειμένου για την Κ.Ο.Α. και την Κ.Ο.Θ. η απόφαση συγκρότησης 
εκδίδεται από τον Υπουργό Πολιτισμού. Κατ'εξαίρεση η επιλογή 
ηθοποιών και σκηνοθετών γίνεται από το Δ.Σ. με εισήγηση του 
διευθυντή. 

4. Δεσμεύσεις, που τυχόν υπάρχουν από τις ισχύουσες συλλο¬ 
γικές συμβάσεις εργασίας σε κάθε καλλιτεχνικό οργανισμό της 
παραγράφου 1 και αναφέρονται σε θέματα που ρυθμίζονται με τις 
προηγούμενες παραγράφους, δεν θίγονται. 

5. Η Κ.Ο.Α., η Κ.Ο.Θ και η Ε.Λ.Σ. μπορούν σε επείγουσες περί- 

πτώσεις να προσλαμβάνουν μουσικούς με ούμβαση εργασίας ι¬ 
διωτικού δικαίου και για όσο χρονικό διάστημα παραμένει κενή 
αντίστοιχη οργανική θέση, εφ’όσον έχει ζητηθεί ήδη εγγράφους 
η πλήρωση της θέσης αυτής. Η πρόσληψη γίνεται με απόφαση του 
διευθυντή χωρίς άλλη διαδικασία και με ελεύθερη επιλογή. Η σύμ¬ 
βαση λύεται αυτοδικαίως μόλις πληρωθεί η οργανική θέση ή πα- 
ρέλθουν τρεις (3) μήνες και δεν έχει εκδοθεί η προκήρυξη για την 
πλήρωση της θέσης ή παρέλθουν τρεις (3) μήνες από την προ¬ 
κήρυξη. 

6. Η Ε.Λ.Σ. μπορεί να προσλαμβάνει ετησίως μονωδούς έλλη- 
νες ή ξένους με σύμβαση εργασίας μέχρι έξι (6) μηνών, που δεν 
ανανεώνεται. Ο αριθμός των μονωδών που μπορούν να προσλαμ¬ 
βάνονται δεν μπορεί να είναι μεγαλύτερος από τον αριθμό των 
κενών θέσεων των μονωδών που προβλέπεται από τον οργανιοβό 
της Ε.Λ.Σ.. Η πρόσληψη των μονωδών αυτών γίνεται με απόφαση 
του Δ.Σ. μετά από εισήγηση του διευθυντή της Ε.Λ.Σ.. 

7. Για τη διοργάνωση σέμιναρίων ή καλλιτεχνικών εκδηλώσε¬ 
ων στο Κρατικό Ωδείο Θεσσαλονίκης στα πλαίσια των εκπαιδευ¬ 
τικών σκοπών του επιτρέπεται η μετάκληση καλλιτεχνικού ή 
διδακτικού προσωπικού με σύμβαση μίσθωσης έργου. Η μετάκλη¬ 
ση γίνεται με απόφαση του Δ.Σ.. 


8. Για τα θέματα αμοιβών και όρων εργασίας κατά την εφαρμο¬ 
γή των παρ. 3, 5, 6 καί 7 εφαρμόζεται ανάλογα η παράγραφος 2. 
Η διάταξη της παρ. 8 του άρθρου 13 του ν.1735/1987 (ΦΕΚ 195) ε¬ 
φαρμόζεται ανάλογα με την επιφύλαξη της παρ. 4 του παρόντος 
άρθρου. 

9. Η ισχύς του άρθρου αυτού αρχίζει από την ημέρα δημοσίευ¬ 
σης του V. 1735/1987 στην Εφημερίδα της Κυβερνήσεως. 

Άρθρο 17 

Από την έναρξη της ισχύος του νόμου αυτού καταργείται κάθε 
γενική ή ειδική διάταξη που αντίκειται στις διατάξεις του. 

Άρθρο 18 

Η ισχύς του νόμου αυτού αρχίζει από τη δημοσίευσή του στην 
Εφημερίδα της Κυβερνήσεως, εκτός αν διαφορετικά ορίζεται στις 
επί μέρους διατάξεις. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του Κράτους 


Αθήνα, 10 Μαρτίου 1989 

